CELEX: 32015D2434
Language: bg
Date: 2015-12-18 00:00:00
Title: Решение за изпълнение (ЕС) 2015/2434 на Комисията от 18 декември 2015 година за изменение на Решение за изпълнение 2014/237/ЕС относно мерки за предотвратяване на въвеждането и разпространението в Съюза на вредители по отношение на някои плодове и зеленчуци с произход от Индия (нотифицирано под номер С(2015) 9178)

22.12.2015   
            
            
               BG
            
            
               Официален вестник на Европейския съюз
            
            
               L 334/61
            
         РЕШЕНИЕ ЗА ИЗПЪЛНЕНИЕ (ЕС) 2015/2434 НА КОМИСИЯТА
   от 18 декември 2015 година
   за изменение на Решение за изпълнение 2014/237/ЕС относно мерки за предотвратяване на въвеждането и разпространението в Съюза на вредители по отношение на някои плодове и зеленчуци с произход от Индия
   
      
         (нотифицирано под номер С(2015) 9178)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               С Решение за изпълнение 2014/237/ЕС на Комисията (2) се забранява вносът от Индия на растения Colocasia Schott, без семена и корени, и на растения Momordica L., Solanum melongena L. и Trichosanthes L., без семена. Освен това за вноса на растения Mangifera L., без семена, съгласно Решение за изпълнение 2014/237/ЕС се изисква индийските органи да са предприели подходящи мерки, за да се гарантира отсъствието на вредители.
            
         
               (2)
            
            
               Срокът на действие на Решение за изпълнение 2014/237/ЕС е ограничен. С оглед на броя на случаите, в които са били открити вредители върху широк набор от растения и растителни продукти с произход от Индия, Комисията достига до заключението, че е необходимо допълнително усъвършенстване на индийската система за фитосанитарно сертифициране. Вследствие на това е целесъобразно срокът на действие на Решение за изпълнение 2014/237/ЕС да се удължи до 31 декември 2016 г.
            
         
               (3)
            
            
               Поради това Решение за изпълнение 2014/237/ЕС следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Член 2 от Решение за изпълнение 2014/237/ЕС се заменя със следното:
   
      „Член 2
      Срокът на действие на настоящото решение изтича на 31 декември 2016 г.“
   
   Член 2
   Адресати на настоящото решение са държавите членки.
   
      Съставено в Брюксел на 18 декември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2014/237/ЕС на Комисията от 24 април 2014 г. относно мерки за предотвратяване на въвеждането и разпространението в Съюза на вредители по отношение на някои плодове и зеленчуци с произход от Индия (ОВ L 125, 26.4.2014 г., стр. 93).